Uff em Grischtdaag waare mir alle zamme uff em Bauerei mei Daadi…sell is wu mir Grischtdaag allsfatt feiere!  Mir hen Mariyets-esse datt gesse un dann waar es Zeit fer die Gschenke uffzumache. Es Wuhnschtubb waar voll mit scheene Kaschde. Ich un mei Fraa hen viele Dinge fer unser Haus grickt. Een Gschenk die ich arrig gut gefunne hab is en Brotmaschiene. Mir hen es vun meim Daadi grickt. Ich hab net geglaabt as es eigentlich glappe waerre, awwer ich waar letz gewest. Mir hen es Geschdrowed zum aerschte Mol geyuust…un es Brot waar so appeditlich. Was ich net verschtehe kann is as mer yuscht die Ingredients  reinschmeisse, alles zamme: Wasser, Budder, Mehl, Salz, Zucker un Satz. Mer macht es Deckel zu un druck mol der Gnopp. Drei Schtunnd schpaeder hemmer frisches Brot! Unglaablich, awwer waahr! Ich glaab as es in em Nei Yaahr ich viel Brot mache waerd!